Държавен вестник, бр. 12, 2015 г., стр. 33

БРОЙ  12	
Д Ъ Р Ж А В Е Н  В Е С Т Н И К 	
СТР.  33  
в закона екстремни ситуации, при които е 
възможен ограничителен режим за износ при 
строго спазване на чл. 35 и 36 ДФЕС.
По изложените съображения и на осно-
вание чл. 149, ал. 1, т. 2 от Конституцията 
Конституционният съд
Р Е Ш И :
Установява противоконституционността на 
чл. 217в от Закона за лекарствените продукти 
в хуманната медицина (обн., ДВ, бр. 31 от 
2007 г.; посл. изм. и доп., бр. 18 от 2014 г.).
Съдиите Красен Стойчев, Стефка Стоева 
и Гроздан Илиев са подписали решението с 
особено мнение.
Председател:  
Димитър Токушев
ОСОБЕНО МНЕНИЕ
по конституционно дело № 5 от 2014 г.
на конституционните съдии Красен Стойчев, 
Стефка Стоева и Гроздан Илиев
Не споделяме извода на мнозинството 
от съдиите за противоконституционност на 
чл. 217в ЗЛПХМ по следните съображения:
Със създаването на новата глава девет 
„б“ от Закона за лекарствените продукти в 
хуманната медицина (ДВ, бр. 18 от 2014 г.) е 
въведен регулаторен режим за износа на ле-
карствени продукти, включени в Позитивния 
лекарствен списък по чл. 262, ал. 1 ЗЛПХМ. 
Съгласно него притежателите на разрешение 
за търговия на едро с лекарствени продукти 
следва при всеки конкретен случай на износ да 
подават уведомление до ИАЛ. Регулаторният 
режим не е установен с оспорената разпо-
редба, а с чл. 217а, ал. 4 ЗЛПХМ, който не е 
предмет на искането. Не е оспорен и чл. 217б 
ЗЛПХМ относно необходимите реквизити на 
уведомлението. Оспорената разпоредба на 
чл. 217в ЗЛПХМ урежда само процедурата 
за получаване на съгласие от регулаторния 
орган за извършване на износа – изискване на 
необходимата информация от ИАЛ, срок за 
приемане наличието на мълчаливо съгласие 
за износ, материалните основания за поста-
новяване на отказ за износ и оспорването му 
пред съд. Независимо от горното решението 
не акцентира върху тези факти, а обсъжда 
в цялост противоконституционността на ус-
тановения режим, без съответната законова 
разпоредба да е включена в искането. Поради 
това ние считаме, че самият режим за износ 
не е противоконституционен и Народното 
събрание е изправено пред необходимостта 
да определи правила за нова процедура по 
приложението на чл. 217а, ал. 4 ЗЛПХМ.
Конституцията не съдържа забрана за 
въвеждането и прилагането на регулаторни 
режими (уведомителни и разрешителни) и 
понастоящем в Република България има око-
ло 900 регулаторни режима. Разпоредбата на 
чл. 52, ал. 5 от Конституцията ясно показва, 
че въвеждането под една или друга форма 
на определен режим на контрол върху тър-
говията с лекарствени продукти е допустим. 
Поначало държавната регулация в областта 
на лекарствените средства е засилена предвид 
особеностите и важността на обществените 
отношения. Разрешения се издават например 
за производство на лекарствени средства, 
за употребата им, за регистрирането им, за 
търговия на едро и за търговия на дребно 
с лекарствени продукти, за извършване на 
рекламата им, за провеждане на клинични 
изследвания, за извършване на паралелен 
внос и др. Следователно въвеждането на ре-
гулаторен режим в тази сфера на обществени 
отношения не може да се разглежда като 
посегателство върху правната сигурност и 
правната стабилност, и оттук върху принципа 
за правовата държава. „При съставянето на 
законите в правовата държава законодателят 
трябва да търси решения, които да задово-
ляват справедливия интерес и в рамките на 
модела, който Конституцията задава“ (вж. 
Решение № 10 от 2009 г. по конституционно 
дело № 12/2009 г.). 
В решението процедурата на режима за из-
нос на лекарствени продукти не е съпоставена 
с тази по установения с глава девет „а“ от 
ЗЛПХМ разрешителен режим за извършване 
на паралелен внос на лекарствени продукти 
на територията на Република България и не е 
обсъдена връзката между тях. Липсва и срав-
нителен анализ относно въведените сходни 
режими за износ на лекарствени продукти 
в други държави – членки на Европейския 
съюз – Словакия, Гърция, Испания, Порту-
галия, Унгария, Чехия, в които режимите не 
са възприети като противоконституционни 
(вж. стенографските дневници на Народното 
събрание от заседанието от 26.02.2014 г.).
В мотивите на решението особено вни-
мание е отделено на ползите от износа на 
лекарствени продукти за развитие на здра-
веопазването и осигуряване глобално на за-
крилата на живота и здравето на хората и е 
отчетена тенденция за повишаване му, която 
е свързана с полезността. Считаме, че ако 
има подобна тенденция, то тя е обусловена от 
общоизвестния факт за най-ниските цени на 
лекарствените продукти в Република България 
спрямо цените в останалите държави – членки 
на Европейския съюз. 
Въведеният режим не притежава типич-
ните за разрешителния режим характерис-
тики, защото не са предвидени основания и 
предпоставки за разрешаване на износа на 
конкретен лекарствен продукт, а износът по